Il-linja nazzjonali tal-ajru l-Air Malta qed tisħaq li l-azzjonijiet industrijali ta' Ġunju li għadda kienu illegali u mhux protetti bil-liġi. B'hekk l- Air Malta qed titlob lill-qorti sabiex tiddeċiedi li l-azzjonijiet industrijali kienu jmorru kontra l-ftehim kollettiv filwaqt li tagħti kumpens għad-danni. Fl-1 ta' Lulju li għadda, l- Air Malta talbet mandat ta' inibizzjoni fil-konfront tal- Union tal-piloti sabiex twaqqaf l-azzjonijiet industrijali. Il-Qorti kienet laqgħet din it-talba għall-mandat. L-azzjonijiet industrijali tal-ALPA bdew wara li l-Gvern irrifjuta li jilqa' t-talba tal-bdoti li jagħti garanzija ta' pakkett finanzjarju ta' 700,000 ewro bħala parti mill-iskema tal-irtirar għall-piloti ta' 55 sena li tkun estiża wkoll għall-bdoti kollha anke jekk l- Air Malta tfalli.